Susan Tedeschi

**Susan Tedeschi** (født 1970) er en amerikansk bluessanger, gitarist og låtskriver.

Hun har alltid vært interessert i musikk og gjorde sin første opptreden som barn som stand-in i en Broadway-musikal. Hun ble oppdratt som katolikk, men foretrakk å gå i afroamerikanske baptistkirker fordi hun likte musikken der bedre. Hun begynte å spille i band da hun var 13 år og startet sin første gruppe, Smokin' Section, da hun var 18. Hun studerte ved Berklee College of Music hvor hun også var med i gospelkoret. Samtidig begynte hun også å spille på lokale bluesklubber.

I 1994 startet hun bandet Susan Tedeschi Band. De ga ut albumet *Better Days* i 1997. Hun turnerte mye og begynte å trekke et større publikum. I 1999 deltok hun på musikkfestivalen Lilith Fair, og hun var også oppvarmingsartist for artister og grupper som John Mellencamp, B.B. King, Buddy Guy, The Allman Brothers Band, Bob Dylan og Rolling Stones. Hun har blitt nominert til syv og mottatt en Grammy-priser.

I 2010 annonserte Tedeschi og hennes mann Derek Trucks en pause for bandene sine for å danne et nytt band kalt Tedeschi Trucks Band. Bandet opptrådte på flere festivaler, inkludert Eric Claptons Crossroads Guitar Festival, Fuji Rock Festival og andre. I motsetning til deres tidligere samarbeidsprosjekt  fokuserer Tedeschi Trucks Band på å skrive og fremføre originalt materiale.

Hun har vært gift med Derek Trucks siden 2001, de har to barn.

## Priser

* 2022 James Smithson Bicentennial Medal 
* 2012 Grammy Award for Best Blues Album for *Revelator* (med Tedeschi Trucks Band)
* 2014 Blues Music Award for Contemporary Female Blues Artist of the Year
* 2014 Blues Music Award for Band of the Year (med Tedeschi Trucks Band)
* 2014 Blues Music Award for Rock Blues Album of the Year for *Made Up Mind* (med Tedeschi Trucks Band)
* 2017 Blues Music Award for Rock Blues Album of the Year for *Let Me Get By* (med Tedeschi Trucks Band)
* 2017 Blues Music Award for Band of the Year (med Tedeschi Trucks Band)
* 2017 Blues Music Award for Contemporary Female Blues Artist of the Year

## Diskografi

* Better Days (1997)
* Just Won't Burn (1998)
* Wait for Me (2002)
* Live from Austin TX (2004)
* Hope and Desire (2005)
* Back to the River (2008)

**Tedeschi Trucks Band**

* *Revelator* (2011)
* *Everybody's Talkin*' (2012)
* *Made Up Mind* (2013)
* *Let Me Get By* (2016)
* *Live from the Fox Oakland* (2017)
* *Signs* (2019)
* *Layla Revisited (Live at LOCKN')* (2021)
* *I Am the Moon* (2022)

**Hun medvirker også på**

* *Welcome to Little Milton* (1999), Little Milton
* *Joyful Noise* (2002), Derek Trucks Band
* *Already Free* (2009), Derek Trucks Band
* *Truth* (2007), Robben Ford
* *Bug*, Various (Lionsgate, 2007)
* *Skin Deep* (2008), Buddy Guy
* "Space Captain", *The Imagine Project* (2010), Herbie Hancock med Derek Trucks
* "Burn it down", *Tin Can Trust* (2010), Los Lobos
* "Bright Lights, Big City" *Roots* (2011) Johnny Winter
* "Mixed Drinks About Feelings", *Mr. Misunderstood* (2015), Eric Church
* "Ain't No Thing", *Wynonna & the Big Noise* (2016), Wynonna Judd
* "Color of the Blues", *For Better, or Worse* (2016), John Prine
* *Song of Lahore*, The Sachal Ensemble with Derek Trucks (2016) 
* "Cortez The Killer", 2019, Dave Matthews Band
* *The sky is crying* (2023) Jeff Beck Tribute

## Referanser